CELEX: 62018TA0585
Language: fi
Date: 2021-02-10 00:00:00
Title: Asia T-585/18: Unionin yleisen tuomioistuimen tuomio 10.2.2021 – Şanli v. neuvosto (Yhteinen ulko- ja turvallisuuspolitiikka – Tiettyihin henkilöihin ja yhteisöihin kohdistuvat rajoittavat toimenpiteet terrorismin torjumiseksi – Varojen jäädyttäminen – Luettelo henkilöistä, ryhmistä ja yhteisöistä, joiden varat ja taloudelliset resurssit jäädytetään – Kantajan nimen pysyttäminen luettelossa – Kumoamis- ja vahingonkorvauskanne – Muotovaatimusten noudattamatta jättäminen – Työjärjestyksen 76 artiklan d alakohta – Tutkimatta jättäminen)

29.3.2021   
            
            
               FI
            
            
               Euroopan unionin virallinen lehti
            
            
               C 110/26
            
         
      Unionin yleisen tuomioistuimen tuomio 10.2.2021 – Şanli v. neuvosto
      (Asia T-585/18) (1)
      
      (Yhteinen ulko- ja turvallisuuspolitiikka - Tiettyihin henkilöihin ja yhteisöihin kohdistuvat rajoittavat toimenpiteet terrorismin torjumiseksi - Varojen jäädyttäminen - Luettelo henkilöistä, ryhmistä ja yhteisöistä, joiden varat ja taloudelliset resurssit jäädytetään - Kantajan nimen pysyttäminen luettelossa - Kumoamis- ja vahingonkorvauskanne - Muotovaatimusten noudattamatta jättäminen - Työjärjestyksen 76 artiklan d alakohta - Tutkimatta jättäminen)
      (2021/C 110/28)
      Oikeudenkäyntikieli: hollanti
      
         Asianosaiset
      
      
         Kantaja: Dalokay Şanli (Rotterdam, Alankomaat) (edustajat: asianajajat D. Gürses ja J. M. Langenberg)
      
         Vastaaja: Euroopan unionin neuvosto (asiamiehet: S. Van Overmeire ja B. Driessen)
      
         Oikeudenkäynnin kohde
      
      Kanne, jossa vaaditaan yhtäältä SEUT 263 artiklan nojalla kumoamaan niitä henkilöitä, ryhmiä ja yhteisöjä koskevan luettelon ajantasaistamisesta, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, sekä päätöksen (YUTP) 2018/475 kumoamisesta 30.7.2018 annettu neuvoston päätös (YUTP) 2018/1084 (EUVL 2018, L 194, s. 144) ja tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetuksen (EU) 2018/468 kumoamisesta 30.7.2018 annettu neuvoston täytäntöönpanoasetus (EU) 2018/1071 (EUVL 2018, L 194, s. 23) siltä osin kuin ne koskevat kantajaa, ja toisaalta SEUT 268 artiklan nojalla korvausta kantajalle näiden toimien lainvastaisuudesta aiheutuneeksi väitetystä vahingosta.
      
         Tuomiolauselma
      
      
                  1)
               
               
                  Kanne jätetään tutkimatta.
               
            
                  2)
               
               
                  Dalokay Şanli velvoitetaan korvaamaan oikeudenkäyntikulut.
               
            
         (1)  EUVL C 436, 3.12.2018.